Frá vettvangi bílveltunnar í Dölum á sunnudaginn . Þrjú umferðaróhöpp urðu í umdæmi lögreglunnar í Borgarfirði og Dölum í liðinni viku . Þar á meðal var einn ökumaður tekinn fyrir ölvun við akstur í Norðurárdal . Bifreið hans var töluvert skemmd og viðurkenndi hann við yfirheyrslu að hafa farið nokkrum sinnum útaf veginum á leið sinni að norðan . Þá gerðist það einnig í Norðurárdalnum við bæinn Hreimsstaði að bifreið á norðurleið lenti í glæra ísingu , rann útaf veginum og valt . Ökumaðurinn hlaut minniháttar meiðsli og var fluttur á heilsugæslustöðina í Borgarnesi til nánari skoðunar . Loks valt jeppabifreið á Vestfjarðavegi nærri Búðardal á sunnudaginn . Bíllinn var á 35 tommu ónegldum dekkjum og rann út af veginum í hálku . Klippa þurfti bílinn til að ná fólkinu út úr jeppanum og var farið með farþega og ökumann á sjúkrahús . Meðfylgjandi mynd tengist þessu óhappi .